钦定古今图书集成/理学汇编/学行典/第251卷 > 宋应祥〈子成武〉
## 钦定古今图书集成/理学汇编/学行典/第251卷 > 宋应祥〈子成武〉

按《嘉兴府志》：“宋成武，甪里人。父应祥，家贫有志操，客
池阳旅舍，得遗囊三百五十金，候其人还之。其人感
泣，愿以其半酬，应祥谢不顾。生三子，季则成武也。长
兄性严急，事之曲谨，力葬三世，抚育五甥，孝友敦睦，
里党宗之。成武子瑾，庠生，世其家学，著《理欲气禀习
染图说》。”